**Konkurentsiamet**

energiateenistus

nõunik Tiina Maldre

Tiina.Maldre@konkurentsiamet.ee

Meie: 30.01.2026

**Elektrum Eesti OÜ taotlus ühendatud tütarettevõtete tegevuslubade üleandmiseks**

Lugupeetud amet.

Vastavalt MSÜS §46 ja §49 regulatsioonile esitab Elektrum Eesti OÜ („Elektrum“) elektrienergia tootmise tegevuslubade üleandmise taotluse.

Kuivõrd majandustegevuse register ei võimalda sellise taotluse esitamist iseteenindusportaalis, edastame taotluse e-posti teel.

**Asjaolud**

* **Solarpark Kuusalu OÜ**`le on väljastatud ja kehtiv tegevusluba nr **ELT000113** elektrienergia tootmiseks päikeseelektrijaamas;
* **HN põld ja mets 1 OÜ**`le on väljastatud ja kehtiv tegevusluba nr **ELT000116** elektrienergia tootmiseks päikeseelektrijaamas;
* Elektrum kui ühendav ühing ühendas endaga mõlemad eelmärgitud tütarettevõtjad, ühinemiskanne tehti **31.12.2025** (vt lisatud Äriregistri registrikaarti);
* samal kuupäeval on Äriregistrist kustutatud ka HN põld ja mets 1 ja OÜ Solarpark Kuusalu OÜ;

**Taotlus**

Elektrum kui seniste tegevuslubade adressaatide üldõigusjärglane soovib jätkata mõlema tegevusloa kohast majandustegevust.

Saime 12.01.2026 telefoni teel peetud konsultatsiooni käigus aru, et selleks on sobilik lahendus taotleda ühe tegevusloa üleandmist, mille andmetes ja kõrvaltingimustes oleksid kajastatud mõlema senise tegevusloa järgsed andmed ja tingimused.

Eelnevast tulenevalt **palume Konkurentsiametil**:

* anda Elektrumile üle tegevusluba nr ELT000116;
* muuta tegevusloa nr ELT000116 kõrvaltingimusi selliselt, et tegevusloas oleks kajastatud ka senise tegevusloa nr ELT000113 sisu.

Senistes tegevuslubades märgitud päikeseelektrijaamade tehnilised rekvisiidid ja vastutavad isikud on samad.

Elektrumi kontaktrekvisiidid:

* nii ametlik kui postiaadress: Mäealuse tn 2/4, Mustamäe linnaosa, Tallinn, Harju maakond, 12618;
* telefon: +372 7150050;
* e-post: info@elektrum.ee;

Kontserni andmed:

* kontaktisik Andrus Liivand, telefon ja e-post samad mis Elektrumil;
* samasse kontserni kuuluvate teiste ettevõtjate andmed: Energiaturu Võrguehitus OÜ (12737355);

Palume Konkurentsiametil võimalusel ka parandada tegevusloa üldandmetes sisalduv tegevusala kood, asendades seniste lubade EMTAK 2008 kohased koodid EMTAK 2025 kohase koodiga 35123 (Elektrienergia tootmine päikeseenergiast).

RLS §1363 alusel oleme tegevusloa tingimuste muutmise taotluse eest tasunud riigilõivu 80€ vastavalt lisatud maksekorraldusele.

Lugupidamisega

/digitaalallkiri/

.......................................

Andrus Liivand

Elektrum Eesti OÜ

juhatuse liige

rauno.raav@elektrum.ee

+372 5139 931